Venezuelan lippu

Venezuelan lippu on Venezuelan tunnus vaakunan ja hymnin ohella ja se on vuodelta 1811, jolloin maa itsenäistyi Espanjan siirtomaavallasta niiden maakuntien osalta, jotka olivat tuolloin Francisco de Mirandan joukkojen hallinnassa. Lippu pohjautuu Kolumbian ja Ecuadorin lippujen tavoin Miradan ja häntä seuranneen Simon Bolivarin käyttämään kapinalippuun. Lippu on jaettu kolmeen yhtä suureen vaakaraitaan, joiden värit ovat ylhäältä alas keltainen, sininen ja punainen. Sen lisäksi lipussa on kahdeksan tähteä sinisen raidan keskellä ja Venezuelan vaakuna lipun yläosassa. Venezuelan lipun pohjana toimineen kapinalipun ja seudulla ensimmäisenä vapautustaistelujen jälkeen itsenäistyneen Haitin lipun värien juuret ovat Ranskan vallankumouksen trikolorissa, josta valkoinen korvattiin keltaisella. Keltainen symbolisoi siirtomaavallasta vapautettujen Etelä-Amerikan kansoja. Miranda tulkitsi lippunsa värejä seuraavasti: Lipun värit symboloivat: *keltainen: Amerikan kansojen kultaiset mahdollisuudet (maan rikkaudet), *sininen: valtamerien vesi (meri, joka erottaa maan Espanjasta), ja *punainen: Espanjan verisestä ikeestä vapautumisen väri (itsenäisyyssodassa vuodatettu veri). Lippu on itsenäistymisen jälkeen muuttunut useaan otteeseen. Vuonna 1811 keltainen kattoi puolet lipusta ja nurkkakulman peitti vaakuna. Kun Venezuela irrottautui itsenäiseksi Suur-Kolumbiasta 1830, vaakunaa vaihdettiin ja se sijoitettiin lipun keskelle. Vuodesta 1836 lähtien raidat muutettiin yhtä levyiksi. Käyttöön tuli puhdas trikolori. 1859 lipun keltaiseen osaan sijoitettiin seitsemää itsenäisyysjulistuksen tehnyttä maakuntaa kuvaavasti seitsemän sinistä tähteä, mutta jo samana vuonna tähtien lukumäärä nostettiin kahteenkymmeneen kunkin maakunnan mukaan. Sen jälkeen vuosien 1863–2006 lipussa oli seitsemän tähteä, aluksi ryppäänä, sitten kehänä ja lopulta kaarena. Seitsemän tähteä edustivat itsenäisyysjulistuksen allekirjoittajaprovinsseja Barcelonaa, Barinasia, Caracasia, Cumanáa, Margaritaa, Méridaa ja Trujilloa. Vuonna 2006 lippuun lisättiin kahdeksas, "voiton ja tulevaisuuden" tähti edustamaan Venezuelan Guayanaa. Samalla vaakunan hevonen muutettiin juoksemaan vasemmalle, sillä vasemmistopopulisti presidentti Hugo Chavez edellytti viittausta tämänsuuntaiseen matkaan. ==Osavaltioiden liput== Kuva:Flag of Caracas.svg|Caracasin liittovaltion piirin lippu |Amazonasin lippu Kuva:Flag of Anzoátegui State.svg|Anzoáteguin lippu Kuva:Flag of Apure State.svg|Apuren lippu Kuva:Flag of Aragua State.svg|Araguan lippu Kuva:Flag of Barinas State.svg|Barinasin lippu Kuva:Flag of Bolívar State.svg|Bolívarin lippu Kuva:Flag of Carabobo State.svg|Carabobon lippu Kuva:Flag of Cojedes State.svg|Cojedesin lippu Kuva:Flag of Delta Amacuro State.svg|Delta Amacuron lippu Kuva:Federal dependencies of Venezuela's Flag.svg|Venezuelan liittovaltiollisen alueen lippu Kuva:Flag of Falcón State.svg|Falcónin lippu Kuva:Flag of Lara State.svg|Laran lippu Kuva:Flag of Mérida State.svg|Méridan lippu Kuva:Flag of Miranda State.svg|Mirandan lippu Kuva:Flag of Monagas State.svg|Monagasin lippu Kuva:Flag of Nueva Esparta.svg|Nueva Espartan lippu Kuva:Flag of Portuguesa.svg|Portuguesan lippu Kuva:Flag of Sucre State.svg|Sucren lippu Kuva:Flag_of_Táchira State.svg|Táchiran lippu Kuva:Flag of Trujillo State.svg|Trujillon lippu Kuva:Flag of Vargas State.svg|Vargasin lippu Kuva:Flag of Yaracuy State.svg|Yaracuyn lippu Kuva:Flag of Zulia State.svg|Zulian lippu ==Katso myös== * Luettelo valtioiden historiallisista lipuista ==Lähteet== Luokka:Valtioiden liput lippu